Kiképzõket küld Ukrajnába a Pentagon
Az amerikai szakértõk a tervek szerint márciusban kezdik meg a Nemzeti Gárda 600 katonájának kiképzését.
Katonai szakértõk küldését készíti elõ a Pentagon Ukrajnába, hogy segítsenek az ukrán Nemzeti Gárda tagjainak kiképzésében a fokozódó kelet-ukrajnai harcok miatt - jelentette a The Washington Times.
Az amerikai napilap hétfõi számában arról számolt be, hogy az amerikai szakértõk a tervek szerint márciusban kezdik meg a Nemzeti Gárda 600 katonájának kiképzését.
A Pentagon az ukrán fegyveres erõk hadmûveleti hiányosságait figyelembe véve alakította ki a kiképzés programját - mondta az Egyesült Államok európai erõi parancsnokságának szóvivõje, Alana Garas.
Egyes vélemények szerint a lépés inkább az Ukrajnának nagyobb katonai támogatást követelõ kongresszus megnyugtatására szolgál, semmint a konfliktus hosszú távú megoldására - írta a lap.
A 2014 áprilisában megszavazott, Ukrajna támogatását elõíró törvény arra kötelezi az Obama-adminisztrációt, hogy február 16-áig számoljon be a kongresszusnak az ukrán egységek kiképzésének és támogatásának helyzetérõl. A jelentésben szerepelnie kell a tervezett biztonsági segítségnyújtás és katonai kiképzés részletes leírásának, illetve menetrendjének.
A Pentagon döntésének közzététele egybeesett Angela Merkel washingtoni látogatásának napjával. A német kancellárral tartott közös sajtótájékoztatón Barack Obama kijelentette, hogy az amerikai fegyverszállítás Ukrajnának az egyik lehetséges lépés abban az esetben, ha kudarcot vallanának a válság rendezését célzó diplomáciai erõfeszítések. Az amerikai elnök leszögezte, hogy a konfliktus nem oldható meg katonai eszközökkel, és az esetleges fegyverszállítás célja nem Oroszország legyõzése, hanem az ukrán védelmi erõfeszítések támogatása.
külföldi hírek Ukrajna